**รายงานการประชุมสภาองค์การบริหารส่วนตำบลในเมือง**

**สมัยประชุมสามัญสมัยที่ ๔ ครั้งที่ ๑ ปี พ.ศ. ๒๕๖๒**

**วันที่ ๒๖ พฤศจิกายน ๒๕๖๒**

**ณ ห้องประชุมองค์การบริหารส่วนตำบลในเมือง**

## ผู้มาประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| ๑๒๓๔๕๖๗๘๙๑๐๑๑๑๒๑๓๑๔๑๕๑๖๑๗๑๘๑๙๒๐๒๑๒๒๒๓๒๔๒๕๒๖๒๗๒๘๒๙๓๐๓๑๓๒๓๓ | นางฐปณีย์ พรพินิจพงศ์นายสุภณ ธัญธนาศุภกรนางสำอาง รัตนานายพิชิต แสนเจ๊ก นายประเสริม พัดพิมาย นายรังสรรค์ ผลนานายสมศักดิ์ พัฒนกุลนายพิเชฐ แช่มพุทรานายประจักร แก้วบัณฑิตนายเฉียบ สบายนางบุหลัน จันทร์สายบัวนายชาลี เพ็งทีนายครองสิน ทองเครือนายฉะอ้อน แร้นพิมายนายเด่นชัย ปราสาทสูงนางฉันทนา เรืองการนายอุทัย สอพิมายนายบุญหลาย วิไธสงนายศรีประจวบ บุไธสงนางปัญญา จันทรศรีนางวิภารัตน์ ไพคำนามนายเทอม วิสุทธิญาณภิรมย์นายผดุง เบาแรงนางโรมจิตร แงดสันเทียะนางสาวอรุณ มงคลการนางเจนจิรา เอื้ออาภาเศรษฐนายไพศาล เหล็กกรุงนายณัฐพงศ์ ศิริสมานจิตติกุลนายธีมาโรจน์ จิตจรัสยิ่งยงนายประยงค์ อาจศึกนายกวี ศรีสุขนายผดุงศักดิ์ พูนดีนายวิเชียร พลีดี | ประธานสภาฯรองประธานสภาฯส.อบต. หมู่ที่ ๑ส.อบต. หมู่ที่ ๓ ส.อบต. หมู่ที่ ๔ส.อบต. หมู่ที่ 5ส.อบต. หมู่ที่ 5ส.อบต. หมู่ที่ 6ส.อบต. หมู่ที่ 6ส.อบต. หมู่ที่ 7ส.อบต. หมู่ที่ 7ส.อบต. หมู่ที่ 8ส.อบต. หมู่ที่ 9ส.อบต. หมู่ที่ 9ส.อบต. หมู่ที่ ๑๐ส.อบต. หมู่ที่ ๑๐ส.อบต. หมู่ที่ ๑๑ส.อบต. หมู่ที่ ๑๓ส.อบต. หมู่ที่ ๑๓ส.อบต. หมู่ที่ ๑๔ส.อบต. หมู่ที่ ๑๔ส.อบต. หมู่ที่ ๑๕ส.อบต. หมู่ที่ ๑๖ส.อบต. หมู่ที่ ๑๗ส.อบต. หมู่ที่ ๑๗ส.อบต. หมู่ที่ ๑๘ส.อบต. หมู่ที่ ๑๘ส.อบต. หมู่ที่ ๑๙ส.อบต. หมู่ที่ ๒๐ส.อบต. หมู่ที่ ๒๐ส.อบต. หมู่ที่ ๒๑ส.อบต. หมู่ที่ ๒๑เลขานุการสภาฯ | ฐปณีย์ พรพินิจพงศ์สุภณ ธัญธนาศุภกรสำอาง รัตนาพิชิต แสนเจ๊กประเสริม พัดพิมาย รังสรรค์ ผลนาสมศักดิ์ พัฒนกุลพิเชฐ แช่มพุทราประจักร แก้วบัณฑิตเฉียบ สบายบุหลัน จันทร์สายบัวชาลี เพ็งทีครองสิน ทองเครือฉะอ้อน แร้นพิมายเด่นชัย ปราสาทสูงฉันทนา เรืองการอุทัย สอพิมายบุญหลาย วิไธสงศรีประจวบ บุไธสงปัญญา จันทรศรีวิภารัตน์ ไพคำนามเทอม วิสุทธิญาณภิรมย์ผดุง เบาแรงโรมจิตร แงดสันเทียะอรุณ มงคลการเจนจิรา เอื้ออาภาเศรษฐไพศาล เหล็กกรุงณัฐพงศ์ ศิริสมานจิตติกุลธีมาโรจน์ จิตจรัสยิ่งยงประยงค์ อาจศึกกวี ศรีสุขผดุงศักดิ์ พูนดีวิเชียร พลีดี |   |

ผู้ร่วมประชุม

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| ๑๒๓๔ | นายบรรเจิด สอพิมายนายไสว กิตติถิรกุลนายสมบูรณ์ จูงกลางนายอร่าม พงษ์พิมาย | นายก อบต.ในเมืองรองนายก อบต.ในเมืองรองนายก อบต.ในเมืองเลขานุการนายก อบต.ในเมือง | บรรเจิด สอพิมายไสว กิตติถิรกุลสมบูรณ์ จูงกลางอร่าม พงษ์พิมาย |  |

**ผู้ขาดประชุม** -ไม่มี-

**ผู้ลาประชุม**  ๑. นางพัฒนวดี คชบาง ส.อบต. หมู่ที่ ๑ ลาป่วย

 ๒. นายสามารถ ซื้อค้า ส.อบต. หมู่ที่ ๓ ลาป่วย

 ๓. นายฉลองชัย บุญกำเนิด ส.อบต. หมู่ที่ ๑๑ ลาป่วย

 ๔. นายบุญส่ง สร้างไร่ ส.อบต. หมู่ที่ ๑๕ ลากิจ

**เริ่มประชุมเวลา ๑๔.๐๐ น.**

เมื่อถึงเวลาประชุมแล้ว เลขานุการสภาองค์การบริหารส่วนตำบลในเมือง ได้เชิญสมาชิกสภาองค์การบริหารส่วนตำบลในเมืองเข้าห้องประชุมและนับองค์ประชุมได้ ๓๒ คน ถือว่าครบองค์ประชุม เลขานุการสภาองค์การบริหารส่วนตำบลในเมืองได้เชิญ นางฐปณีย์ พรพินิจพงศ์ ประธานสภาองค์การบริหารส่วนตำบลในเมือง จุดธูป–เทียน บูชาพระรัตนตรัย เสร็จแล้วสวดมนต์ไหว้พระพร้อมกัน เชิญประธานสภาองค์การบริหารส่วนตำบลในเมืองได้กล่าวเปิดและดำเนินการประชุมตามระเบียบวาระดังต่อไปนี้

**ระเบียบวาระที่ 1 เรื่องที่ประธานจะแจ้งต่อที่ประชุม**

 ๑.๑ ประธานกล่าวว่า วันนี้มีสมาชิกสภาฯ ขอลาจำนวน ๔ คน ดังนี้

 ๑. นางพัฒนวดี คชบาง ส.อบต. หมู่ที่ ๑ ลาป่วย

 ๒. นายสามารถ ซื้อค้า ส.อบต. หมู่ที่ ๓ ลาป่วย

 ๓. นายฉลองชัย บุญกำเนิด ส.อบต. หมู่ที่ ๑๑ ลาป่วย

 ๔. นายบุญส่ง สร้างไร่ ส.อบต. หมู่ที่ ๑๕ ลากิจ

 ๑.๒ ประธานแจ้งเรื่องขอเชิญร่วมกิจกรรมตามโครงการบรรพชาอุปสมบทเฉลิมพระเกียรติ

 ด้วยพระครูสุตวรากร(พีรพงษ์ วีรวํโส) เจ้าอาวาสวัดหนองระเวียง ตำบลหนองระเวียง อำเภอพิมาย จังหวัดนครราชสีมา และพระครูปลัดสุชาติ ฐานจาโร ประธานกรรมการมูลนิธิศูนย์ส่งเสริมพระพุทธศาสนาแห่งประเทศไทย ผู้ช่วยเจ้าอาวาสวัดหงษ์รัตนารามราชวรวิหาร กรุงเทพมหานคร

กำหนดจัดโครงการอุปสมบทเฉลิมพระเกียรติ ๑๑๐ รูป เนื่องในโอกาสวันชาติ วันพ่อแห่งชาติ วันคล้ายวันเฉลิมพระชนมพรรษา ๕ ธันวาคม ๒๕๖๒ เพื่อถวายพระราชกุศลแด่พระบาทสมเด็จพระบรมชนกาธิเบศรมหาภูมิพลอดุลยเดช บรมนาถบพิตร และเฉลิมพระเกียรติพระบาทสมเด็จพระวชิรเกล้าเจ้าอยู่หัว ตั้งแต่วันที่ ๑๖ พฤศจิกายน ๒๕๖๒ – วันที่ ๑๔ ธันวาคม ๒๕๖๒ ณ วัดหนองระเวียง ตำบลหนองระเยง อำเภอพิมาย จังหวัดนครราชสีมา ในการนี้จังหวัดนครราชสีมา ขอเชิญท่านและประชาชนผู้มีจิตศรัทธา ร่วมเป็นเจ้าภาพตามโครงการบรรพชาอุปสมบทเฉลิมพระเกียรติ ดังนี้

๑. เจ้าภาพอุปสมบท รูปละ ๖,๐๐๐ บาท

๒. เจ้าภาพผ้าไตร ไตรละ ๑,๐๐๐ บาท

๓. เจ้าภาพบาตร ใบละ ๑,๐๐๐ บาท

๔. เจ้าภาพย่าม ใบละ ๔๕๐ บาท

๕. เจ้าภาพตาลปัด ด้ามละ ๑,๗๐๐ บาท

๖. เจ้าภาพน้ำปานะ วันละ ๕,๐๐๐ บาท

๗. เจ้าภาพข้าวต้ม วันละ ๕,๐๐๐ บาท

๘. เจ้าภาพภัตตาหาร วันละ ๒๐,๐๐๐ บาท

ท่านทีมีจิตศรัทธาบริจาคได้โดยการโอนเงินเข้าบัญชีธนาคารเพื่อการเกษตรและสหกรณ์การเกษตรสาขาพาย ชื่อบัญชีวัดหนองระเวียง เลขที่บัญชี ๑๒๐ ๑๐๕๐๓ ๗๖๓ ๑ แจ้งรายละเอียดการบริจาคที่พระครูสุตวรากร เจ้าอาวาสหนองระเวียง โทร. ๐๘๗-๙๒๖๗๗๕๔

**ระเบียบวาระที่ 2 เรื่องรับรองรายงานการประชุม**

 ๒.๑ รายงานการประชุมสภาองค์การบริหารส่วนตำบลในเมือง สมัยสามัญสมัยที่ ๓

ครั้งที่ ๒ ประจำปี ๒๕๖๒ เมื่อวันที่ ๒๗ เดือน สิงหาคม พ.ศ. ๒๕๖๒

 ประธานสอบถามว่ามีท่านใดจะแก้ไขหรือไม่ ไม่มีผู้ใดแก้ไขจึงให้ลงมติ

 **มติที่ประชุม** รับรอง ๓๑ เสียง งดออกเสียง ๑ เสียง

**ระเบียบวาระที่ 3 เรื่องกระทู้ถาม**

 -ไม่มี-

**ระเบียบวาระที่ 4 เรื่องที่คณะกรรมการที่สภาท้องถิ่นแต่งตั้งขึ้นพิจารณาเสร็จแล้ว**

 -ไม่มี-

**ระเบียบวาระที่ 5 เรื่องที่เสนอใหม่**

 ๕.๑ การพิจารณาร่างแผนพัฒนาท้องถิ่น พ.ศ.๒๕๖๑-๒๕๖๕ เพิ่มเติม เปลี่ยนแปลง ครั้งที่ ๑ ปี ๒๕๖๒

 ประธานให้นายกฯ ชี้แจงเกี่ยวกับรายละเอียดตามเอกสารดังนี้

 ด้วยองค์การการบริหารส่วนตำบลในเมืองจะดำเนินการจัดทำโครงการจัดตั้งศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น ตามนโยบายของกระทรวงมหาดไทยและจะดำเนินการจ่ายขาดเงินสะสมเพื่อแก้ไขปัญหาความเดือดร้อนของประชาชนในเขตพื้นที่ตำบลในเมือง ซึ่งบางโครงการไม่ปรากฏอยู่ในแผนพัฒนาท้องถิ่น พ.ศ. 2561 – 2565 และกระทรวงมหาดไทยได้ออกระเบียบว่า

ด้วยการจัดทำแผนพัฒนาขององค์การปกครองส่วนท้องถิ่น 2548 แก้ไขเพิ่มเติมถึง ( ฉบับที่ 3 ) พ.ศ. 2561 “ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการ

พัฒนาท้องถิ่น”และ “ข้อ 22/2 ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี และนโยบายกระทรวงมหาดไทย ให้เป็นอำนาจของผู้บริหารท้องถิ่น” นั้น

 อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ. 2548 เพิ่มเติม (ฉบับที่ 3) พ.ศ. 2560 หมวด 4 ข้อ 22/1 และข้อ 22/2 และสำหรับองค์การบริหารส่วนตำบลให้ส่งร่างแผนพัฒนาท้องถิ่นที่ เพิ่มเติม เปลี่ยนแปลงครั้งที่ 1 พ.ศ. 2562 ให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย ผู้บริหารท้องถิ่นโดยนายกองค์การบริหารส่วนตำบลในเมือง จึงขอเสนอญัตติ เรื่องการพิจารณาร่างแผนพัฒนาท้องถิ่น (พ.ศ. 2561 – 2565) เพิ่มเติม เปลี่ยนแปลง ครั้งที่ 1 พ.ศ. 2562 ขององค์การบริหารส่วนตำบลในเมือง ให้สภาองค์การบริหารส่วนตำบลในเมือง เพื่อพิจารณาและให้เป็นไปตามระเบียบฯ เอกสารปรากฏตามสิ่งที่ส่งมาด้วย

 ประธานกล่าวว่าสำหรับเอกสารร่างแผนพัฒนาท้องถิ่น พ.ศ.๒๕๖๑-๒๕๖๕ เพิ่มเติม เปลี่ยนแปลง ครั้งที่ ๑ ปี ๒๕๖๒ ที่สมาชิกได้พิจารณาแล้วที่สำคัญคือมีการบรรจุโครงการจัดตั้งศูนย์ปฏิบัติการร่วมช่วยเหลือประชาชนขององค์กรปกครองส่วนท้องถิ่นอำเภอพิมาย ซึ่งเป็นความร่วมมือระหว่างองค์กรปกครองส่วนท้องถิ่นในอำเภอพิมาย สถานที่ตั้งอยู่ที่สำนักงานส่งเสริมการปกครองท้องถิ่น ที่ว่าการอำเภอพิมาย

สอบถามว่ามีผู้ใดจะอภิปรายสอบถามหรือเสนอแนะเพิ่มเติมหรือไม่ เมื่อไม่มีผู้ใดสอบถามแล้วประธานจึงให้ที่ประชุมลงมติ

 มติที่ประชุม เห็นชอบ ๓๑ เสียง งดออกเสียง ๑ เสียง

 ๕.๒ เรื่องการพิจารณาญัตติขออนุมัติแก้ไขสัญญาจ้าง

 ประธานให้นายกชี้แจงรายละเอียดญัตติขออนุมัติแก้ไขสัญญาจ้าง ซึ่งมีรายละเอียดดังนี้

 เนื่องจากองค์การบริหารส่วนตำบลในเมืองได้ดำเนินโครงการก่อสร้างตามแผนงานเคหะและชุมชน งานไฟฟ้าถนน งบลงทุน หมวดที่ดินและสิ่งก่อสร้าง มีความจำเป็นต้องแก้ไขสัญญาตามมาตรา 97 แห่ง พรบ.จัดซื้อจัดจ้างและการบริหารพัสดุภาครัฐ พ.ศ. 2560 ซึ่งการแก้ไขสัญญาจะแก้ไขได้จะต้องปฏิบัติตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติมถึง (ฉบับที่ 3) พ.ศ. 2541 “ข้อ 29 การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น” โดยมีรายละเอียดที่จะขอแก้ไขดังต่อไปนี้

 ๑. โครงการก่อสร้างถนนดินยกระดับลงหินคลุกบดอัดแน่น หมู่ที่ 21 ซอย 5 งบประมาณ 219,000 บาท (ใช้จ่ายเงินทุนสำรองเงินสะสม ประจำปี พ.ศ. 2562)

 รายละเอียดเดิม 1. เสริมดิน ขนาดกว้าง 6 เมตร ยาว 100 เมตร สูงเฉลี่ย 1.50 เมตร หรือมีปริมาตรดินไม่น้อยกว่า 900 ลบ.ม. 2. ลงหินคลุก ขนาดกว้าง 4 เมตร ยาว 100 เมตร หนาเฉลี่ย 0.10 เมตร หรือมีปริมาตรหินคลุกไม่น้อยกว่า 40 ลบ.ม. ตามรายละเอียดและตามแบบกำหนด พร้อมป้ายโครงการ 1 ป้าย

 รายละเอียดที่ขอแก้ไข 1. เสริมดิน ขนาดกว้าง 6 เมตร ยาว 98 เมตร สูงเฉลี่ย 1.50 เมตร หรือมีปริมาตรดินไม่น้อยกว่า 882 ลบ.ม. 2. ลงหินคลุก ขนาดกว้าง 4 เมตร ยาว 98 เมตร

หนาเฉลี่ย 0.10 เมตร หรือมีปริมาตรหินคลุกไม่น้อยกว่า 39.2 ลบ.ม. ตามรายละเอียดและตามแบบกำหนด พร้อมป้ายโครงการ 1 ป้าย เปลี่ยนแปลงงบประมาณเป็น 214,569.59 บาท

 2. โครงการก่อสร้างถนน คสล. หมู่ที่ 1 งบประมาณ 120,000 บาท (ใช้จ่ายจากเงินสะสมปี พ.ศ.๒๕๖๑)

 รายละเอียดเดิม 1. ก่อสร้างถนน คสล. ขนาดกว้าง 4 เมตร ยาว 60 เมตร หนาเฉลี่ย 0.15 เมตร หรือมีพื้นที่คอนกรีตไม่น้อยกว่า 240 ตร.ม. พร้อมลงลูกรังไหล่ทาง 2 ข้าง ตามรายละเอียด

และตามแบบมาตรฐานงานทางกรมการปกครอง กระทรวงมหาดไทยกำหนด พร้อมป้ายโครงการ จำนวน 1 ป้าย

 รายละเอียดที่ขอแก้ไขเป็น 1. ก่อสร้างถนน คสล. ขนาดกว้าง 4 เมตร ยาว 59 เมตร หนาเฉลี่ย 0.15 เมตร หรือมีพื้นที่คอนกรีตไม่น้อยกว่า 236 ตร.ม. พร้อมลงลูกรังไหล่ทาง 2 ข้าง ตามรายละเอียดและตามแบบมาตรฐานงานทางกรมการปกครอง กระทรวงมหาดไทยกำหนด พร้อมป้ายโครงการ จำนวน 1 ป้าย เปลี่ยนแปลงงบประมาณเป็น 117,979.97 บาท

 จึงขอเสนอญัตติ อนุมัติแก้ไขสัญญาจ้าง รายละเอียดปรากฏตามเอกสารแนบท้ายญัตติขออนุมัติแกไขสัญญาจ้าง

 ประธานกล่าวว่าขอให้เจ้าหน้าช่วยอธิบายว่าเหตุใดจึงต้องมีการแก้ไขรายละเอียด

 นายวัฒนพงษ์ สิงห์วิเศษ ผู้อำนวยการกองช่าง ได้ชี้แจงว่าโครงการก่อสร้างถนนดินยกระดับลงหินคลุกบดอัดแน่น หมู่ที่ 21 ซอย 5 ที่มีการแก้ไขเนื่องจากแนวเขตไม่ชัดเจนไม่ปรากฏหลักหมุดโฉนดที่ดินของราษฎรจึงได้มีการตรวจสอบแนวเขตทางสาธารณะใหม่อีกครั้ง พบว่ามีความยาวสามารถก่อสร้างได้เพียง ๙๘ เมตร จึงต้องแก้ไขรายละเอียดโครงการและแก้ไขสัญญาจ้าง สำหรับโครงการก่อสร้างถนน คสล. หมู่ที่ 1 แก้ไขความยาวของถนนจากเดิม ๖๐ เมตร แก้เป็น ๕๙ เมตรนั้น เนื่องจาก ถนน คสล.เดิมซึ่งก่อสร้างก่อนแล้วผู้รับจ้างได้ก่อสร้างความยาวเกินปริมาณงานในสัญญา ๑ เมตร จึงเหลือพื้นที่ความยาวของถนนที่จะก่อสร้างใหม่เพียง ๕๙ เมตร จึงจำเป็นต้องแก้ไขสัญญาจ้างจากเดิมที่มีความยาว ๖๐ เมตร เป็นความยาว ๕๙ เมตร

 ประธานสอบถามว่ามีผู้ใดจะอภิปราย สอบถามหรือเสนอแนะเพิ่มเติมหรือไม่ เมื่อไม่มีผู้ใดสอบถามแล้วประธานจึงให้ลงมติ

 **มติที่ประชุม** อนุมัติ จำนวน ๓๑ เสียง งดออกเสียง ๑ เสียง

**ระเบียบวาระที่ ๖ ญัตติอื่นๆ**

 ประธานสอบถามที่ประชุมว่ามีผู้ใดจะเสนอแนะหรือสอบถามเรื่องใดหรือไม่

 ๖.๑ นายอุทัย สอพิมาย ส.อบต.หมู่ที่ ๑๑ กล่าวขอบคุณที่ผู้บริหารได้บรรจุแผนและงบประมาณในการดำเนินการติดตั้งไฟฟ้าแสงสว่างสาธารณะแบบโซลาเซล และอีกเรื่องที่ขอเสนอหารือคือเรื่องไหล่ทางถนน คสล.ชำรุด ทำให้เกิดความไม่ปลอดภัยจึงขอเสนอให้ผู้บริหารจัดงบประมาณในการซื้อดินไปถมไหล่ทาง

 ๖.๒ นายเทอม วิสุทธิญาณภิรมย์ ส.อบต.หมู่ที่ ๑๕ ขอเสนอให้พิจารณาดำเนินการสองเรื่อง เรื่องแรกคือเรื่องขอให้จัดซื้อเครื่องสูบน้ำเอาไว้สูบน้ำกรณีเกิดฝนตกหนักน้ำท่วมขังบ้านเรือนประชาชนเนื่องจากช่วงเกิดพายุโพดุลที่ผ่านมาฝนตกหนักน้ำท่วมขังบ้านเรือน เครื่องสูบน้ำของ อบต.ชำรุดไม่สามารถสูบน้ำได้จึงต้องไปหาเครื่องสูบน้ำของราษฎรมาสูบน้ำ เรื่องที่สองคือขอให้เร่งรัดเจ้าหน้าที่ซ่อมไฟฟ้าสาธารณะเนื่องจากมีความล่าช้า

 ประธานกล่าวว่าขออนุญาตที่ประชุมเนื่องจากมีภารกิจเร่งด่วนจึงให้รองประธานสภาฯ ปฏิบัติหน้าที่ประธานแทน

 นายสุภณ ธัญธนาศุภกร รองประธานสภาฯปฏิบัติหน้าที่ประธานในที่ประชุมต่อ

 ประธานสอบถามว่ามีผู้ใดจะเสนอเรื่องใดเพิ่มเติมอีกหรือไม่

 ๖.๓ นายผดุง เบาแรง ส.อบต.หมู่ที่ ๑๖ ขอขอบคุณนายกฯ ที่ดำเนินการก่อสร้างโครงการถนน คสล.สายบ้านส่วย-ตำบลรังกาใหญ่ เนื่องจากชำรุดมานานและขณะนี้อยู่ระหว่างการก่อสร้างแต่ขอให้พิจารณาเรื่องรอยต่อของถนนเดิมกับถนนใหม่และไหล่ทางเนื่องจากถนนมีความสูงมากด้านข้างเป็นคลองอาจไม่ปลอดภัย

 ๖.๔ นายบุญหลาย วิไธสง ส.อบต.หมู่ที่ ๑๓ ขอเสนอเรื่องการก่อสร้างถนน คสล.ขอให้มีไหล่ทาง

 ประธานขอให้นายกฯ ตอบข้อเสนอของสมาชิก

 นายกฯ กล่าวว่า กรณีที่นายอุทัย สอพิมาย เสนอเรื่องการซ่อมแซมไหล่ทางนั้นขอให้สำรวจแล้วส่งรายละเอียดมาให้ผ่านทางกองช่าง เพื่อจะได้แก้ไขต่อไป กรณีเครื่องสูบน้ำขอรับไว้พิจารณาเกี่ยวกับการซ่อมแซมไฟฟ้าแสงสว่างล่าช้านั้น ขอให้เขียนคำร้องส่งที่ฝ่ายกองช่างเพื่อเจ้าหน้าที่จะได้จัดลำดับการซ่อมแซมให้ บางครั้งอาจล่าช้าบ้างเนื่องจาก อบต.มีเจ้าหน้าที่ซ่อมไฟเพียง ๒ คน มีภาระมากประชาชนได้ร้องทุกข์มากขึ้นทั้งเรื่องน้ำไม่ไหล ไฟไม่สว่าง ทางไม่ดี ต้นไม้โค่นล้มหรืออยากจะตัดต้นไม้ในบ้าน เป็นต้น

 สำหรับโครงการก่อสร้างถนน คสล.สายบ้านส่วย-ตำบลรังกาใหญ่ อยู่ระหว่างการก่อสร้างผู้รับจ้างยังไม่ส่งมอบงาน จะกำชับให้ผู้รับจ้างก่อสร้างตามแบบสำหรับไหล่ทางก็ต้องดูพื้นที่ด้วยว่าสามารถทำได้เพียงใด สมัยประชุมสมัยต่อไปประมาณเดือนกุมภาพันธ์ ตนจะเสนอญัตติขออนุมัติใช้จ่ายเงินสะสมดังนั้นถ้าท่านใดมีโครงการที่จะดำเนินการก็ขอให้ประสานกับเจ้าหน้าที่ฝ่ายแผนและกองช่างเพื่อจัดทำรายละเอียดต่อไป

 ประธานสอบถามว่ามีผู้ใดจะเสนอเรื่องใดอีกหรือไม่ ไม่มีแล้วจึงสั่งเลิกประชุมสภาองค์การบริหารส่วนตำบลในเมือง สมัยประชุมสามัญสมัยที่ ๔ ครั้งที่ ๑ ปี พ.ศ. ๒๕๖๒ ในเวลา ๑๕.๔๐ น.

 ลงชื่อ ..................................................ผู้จดรายงานการประชุม

 ( นายวิเชียร พลีดี )

 เลขานุการสภาองค์การบริหารส่วนตำบลในเมือง

 ลงชื่อ ...................................................กรรมการตรวจรายงานการประชุม

 ( นางปัญญา จันทรศรี )

 สมาชิกสภาองค์การบริหารส่วนตำบล หมู่ที่ ๑๔

 ลงชื่อ ..................................................กรรมการตรวจรายงานการประชุม

 ( นายอุทัย สอพิมาย )

 สมาชิกสภาองค์การบริหารส่วนตำบล หมู่ที่ ๑๑

 ลงชื่อ ..................................................กรรมการตรวจรายงานการประชุม

 ( นายประเสริม พัดพิมาย )

 สมาชิกสภาองค์การบริหารส่วนตำบล หมู่ที่ ๔

 สภาองค์การบริหารส่วนตำบลในเมืองมีมติรับรองแล้วเมื่อวันที่..........เดือน .................. พ.ศ. ..........

จึงลงชื่อไว้เป็นหลักฐาน

 ลงชื่อ ..................................................

 ( นางฐปณีย์ พรพินิจพงศ์ )

 ประธานสภาองค์การบริหารส่วนตำบลในเมือง